Riia tn 110 projekteerimistingimuste avatud menetlus
27. september 2022 / Tartu Linnavalitsus algatas Tartu maakond, Tartu linn, Tartu linn, Riia tn 110 kinnisasja osas projekteerimistingimuste andmise avatud menetluse. Alal puudub kehtiv detailplaneering.
Ehitusseadustiku § 26 lg 1 kohaselt on projekteerimistingimused vajalikud ehitusloakohustusliku hoone ehitusprojekti koostamiseks, kui puudub detailplaneeringu koostamise kohustus. Taotleja soovib Riia tn 110 kinnistule püstitada üksikelamu.
Planeerimisseaduse § 125 lg 5 võimaldab kohaliku omavalitsuse üksusel lubada ilma detailplaneeringut koostamata püstitada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi. Ühtlasi peavad olema määratud üldplaneeringus vastava ala üldised kasutus- ja ehitustingimused ning ehitise püstitamine ei tohi olla vastuolus üldplaneeringus määratud muude tingimustega.
Tartu linna üldplaneeringu kohaselt asub Riia tn 110 kinnistu Uus-Tammelinna asumis väikeelamumaal, mis on üksikelamute, kaksikelamute, ridaelamute maa ja elamute vahelise välisruumi ning muu elamuid teenindava maakasutuse juhtotstarbega maa-ala. Üldplaneering seab eesmärgiks Tammelinnale iseloomuliku mitmekesise hoonestuslaadi ja -tihedusega hoonestuse arenemise.
Vastavalt Ehitusseadustiku § 31 lg 1 tuleb projekteerimistingimuste andmine Planeerimisseaduse § 125 lg 5 nimetatud juhul korraldada avatud menetlusena. Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu kohta ettepanekuid ja vastuväiteid. Ettepanekuid või vastuväiteid saab esitada kirjalikult e-posti teel aadressil firstname.lastname@example.org kuni 11. oktoobrini 2022. a (k.a).
Teade projekteerimistingimuste andmise menetluse algatamise kohta on avaldatud ka ajalehes Postimees.
Viimati muudetud 27.09.2022